Diari Oficial de la Generalitat Valenciana


Sumari del DOGV 5819, del 01-08-2008 (2008/7977)

Assumpte civil 1411/2007. Notificació de la sentència a José Mª Barrachina Lon.
-------------------------------------------------------------------------------

### Dades del document

Número de DOGV
:   5819

Data del DOGV
:   01-08-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/7977


Data del document
:   10-06-2008

Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 1411/2007. Notificació de la sentència a José Mª Barrachina Lon. [2008/7977]  
Part demandant: Marta Puigdollers Alonso, Javier Puigdollers Alonso, Carlos Puigdollers Alonso i Laura Puigdollers Alonso.  
Part demandada: José María Barrachina Lon.  
En el judici referenciat, s'ha dictat la resolució que té el text literal següent:   
«Sentència número 129/2008  
Castelló de la Plana, 6 de juny de 2008  
Sofía Díaz García, magistrada jutgessa del Jutjat de Primera Instància número 1 d'esta ciutat i partit judicial, ha vist les precedents actuacions de judici verbal, registrades amb el número 1411/2007, instades per la procuradora Marta García Alonso en nom i representació de Marta Puigdollers Alonso, Javier Puigdollers Alonso, Carlos Puigdollers Alonso i Laura Puigdollers Alonso, assistits per la lletrada María del Mar Renau Casia contra José María Barrachina Lon, en exercici d'acció de desnonament per impagament de les rendes fixades i reclamació de quantitat, i resol en base als següents:  
Antecedents de fet  
Primer. El procurador de la part actora va interposar escrit de demanda que va correspondre a este jutjat pel torn de repartiment, en el qual després d'exposar els fets i fonaments de dret que va estimar aplicables a les pretensions, va sol·licitar es dictara sentència on s'acordara el desnonament de la demandada i el pagament de les quantitats degudes.  
Segon. Admesa a tràmit la demanda per la interlocutòria de data 9 de gener de 2005 es va assenyalar el judici per al dia 22 de febrer el qual no es va poder celebrar per falta de citació del demandat, per la qual cosa després de les oportunes esbrinacions i citació per edictes finalment es va celebrar el dia 30 de maig en el qual va comparéixer la part actora que va ratificar la demanda, no fent-ho el demandat que va fou declarat en rebel·lia.  
Rebut el plet a prova i després de la pràctica de la qual fou declarada pertinent quedaren les actuacions concloses per a dictar sentència.  
Tercer. En la substanciació d'este procediment s'han observat totes les formalitats de l'ordre processal.  
Fonaments jurídics  
Primer. En esta relació jurídica processal, la part actora exercita acció de resolució del contracte d'arrendament per impagament de les rendes pactades, a l'empara de 27.2 a) de la Llei d'Arrendaments Urbans i acció de reclamació de les quantitats degudes.  
Segon. L'article 440.3 de la Llei d'Enjudiciament Civil disposa que en els casos de demanda de desnonament de finca urbana, en la citació per a la vista s'advertirà al demandat que, de no comparéixer a esta, es declararà el desnonament sense més tràmits. En este supòsit consta citat el demandat i que el dia de la celebració de la vista no va comparéixer, per la qual cosa fou declarat en rebel·lia, i en aplicació de l'article assenyalat, es procedix estimar la demanda interposada respecte de l'exercici de l'acció de desnonament.  
De forma acumulada s'exercita l'acció de reclamació de quantitat cosa que s'ha acreditat a través de la prova documental que obra en les actuacions, que es va celebrar contracte d'arrendament el dia 24 de juny de 2006 en el qual es va pactar com a renda la quantitat de 550 euros mensuals i que l'arrendatari assumiria el pagament de la despesa per consum de llum, gas, aigua o similars. L'actor acredita que des d'abril de 2007 i fins a la data en què és dictada esta sentència no s'ha pagat cap renda, per la qual cosa la quantitat deguda pel demandat per este concepte ascendix a 7.700 euros.  
Diuen els actors que el demandat també endeuta per despesa de llum i gas, 1.317,63 euros; 231,08 euros per despesa d'aigua i 400 euros per despeses de comunitat. En prova d'estes al·legacions adjuntaven extracte bancari sobre el quals exposaven que reflectien totes les despeses que ací s'estan reclamant, i no han pogut aportar els rebuts corresponents per haver-los extraviat.  
En prova de les despeses sobre les quals sol·liciten els demandants es paguen pel demandat, no pot acceptar-se l'extracte bancari que s'aporta, ja que del seu examen no es pot conéixer que les despeses que allí apareixen reflectides es corresponen amb les degudes pel senyor Barrachina. Per això, atenent únicament als rebuts que s'han presentat s'estima l'acció de reclamació de quantitat en 231,08 euros per despesa d'aigua; 215,5 euros per consums de gas i 387 euros per despesa de llum.  
Tampoc no es pot acollir la petició que realitzen els demandants corresponent a despeses de comunitat, ja que efectivament tal com es reflectix en el contracte, en la clàusula quarta, estes despeses eren assumides per l'arrendador i no existix cap prova en les actuacions sobre el pacte verbal, que diuen ara els actors, que va modificar esta clàusula contractual.  
Per tot el que s'ha exposat l'acció de reclamació de quantitat és estimada en 8.533,58 euros.  
Tercer. Respecte de les costes causades en este procediment, per aplicació del que disposa l'article 394.2 de la Llei d'Enjudiciament Civil, en estimar-se parcialment la demanda cada part pagarà les costes causades en la seua instància i les comunes per meitat.  
Vistos els preceptes legals esmentats, concordants i altres d'especial i general aplicació al cas de les actuacions,  
Dispositiva  
Que amb l'estimació de la demanda interposada per la procuradora Marta García Alonso en nom i representació de Marta Puigdollers Alonso, Javier Puigdollers Alonso, Carlos Puigdollers Alonso i Laura Puigdollers Alonso, contra José María Barrachina Lon:  
1. Declare resolt per falta de pagament el contracte d'arrendament sobre l'habitatge situat a Castelló de la Plana, carrer Francisco Esteve Gálvez, número 2, escala 1.ª 6.º C que a ambdues parts unia.  
2. Decretar el desnonament del demandat i se li advertix de llançament, i se'l condemna a sotmetre's a estes declaracions.  
3. Condemnar així mateix el demandat a pagar a l'actor la quantitat de 8.533,58 euros més els interessos legals.  
4. Cada part pagarà les costes causades en la seua instància i les comunes per meitat.  
Notifiqueu esta resolució a les parts i indiqueu-los que contra esta podran interposar recurs d'apel·lació en el termini de cinc dies des de la notificació d'esta resolució, recurs que es prepararà davant este jutjat i per a la seua remissió posterior davant l'Audiència Provincial, en la forma prevista en els articles 457 i següents de la Llei d'Enjudiciament Civil».  
En atenció al desconeixement de l'actual domicili o residència de la part demandada per provisió del dia de la data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del jutjat i en el Diari Oficial de la Comunitat Valenciana per a dur a efecte la diligència de notificació de sentència al demandat José María Barrachina Lon.  
Castelló de la Plana, 10 de juny de 2008.- El secretari judicial: José Emilio Martínez Genaro.